OFCCP Fè Li San Danje Pou Moun Poze 

Kesyon, Diskite, ak Divilge Salè yo 

1. Kisa diskriminasyon yo fè nan travay lè 

mwen poze kesyon, diskite, oswa divilge 

salè mwen oswa pa lòt anplwaye? 

 Sa a se yon kalite diskriminasyon jeneralman ki 

egziste kote yon anplwayè aji yon fason negatif kont 

anplwaye oswa aplikan travay paske li poze kesyon, 

diskite, oswa divilge pwòp konpansasyon li oswa 

konpansasyon lòt anplwaye oswa aplikan. Yon 

egzanp se yon patwon ki revoke yon anplwaye paske 

li diskite salè l ak yon lòt anplwaye. Yon lòt egzanp 

se yon anplwayè ki diminye lè travay yon anplwaye 

paske li te mande kòlèg travay li enfòmasyon sou 

pousantaj yo peye li pou lè siplemantè. 

2. Ki dwa mwe genyen?

Anba Dekrè Egzekitif 11246 la, ou gen dwa pou 

mande enfòmasyon, diskite sou, oswa divilge pwòp 

salè ou oswa pa lòt anplwaye oswa aplikan. Yo p 

ap kapab disipline, agrese, ba ou yon travay pi ba, 

revoke w, refize ba ou travay, oswa fè okenn lòt 

diskriminasyon kont ou paske ou egzèse dwa sa a. 

Sepandan, dwa sa a gen sèten eksepsyon limite.

3. Èske kontraktè pa gen dwa gen reglemen 

sekrè sou salè fòmèl ak enfòmèl?

Wi. Jeneralman yo entèdi kontraktè yo gen regleman 

ki entèdi oswa gen tandans limite anplwaye oswa 

aplikan travay yo diskite oswa divilge salè yo 

oswa salè lòt moun. Pa egzanp, yo t ap konsidere 

regleman yon kontraktè ki entèdi anplwaye yo pale 

youn ak lòt konsènan boni yon vyolasyon, paske li 

entèdi anplwaye yo diskite konpansasyon yo.

4. Ki sa ki konsidere kòm salè?

Jeneralman salè refere a nenpòt peman 

yo bay yon anplwaye, oswa sou non yon 

anplwaye, oswa yo ofri bay yon aplikan. 

Sa a gen ladan salè, peman pou travay 

siplemantè, diferans nan peryòd travay, 

boni, komisyon, peman pou vakans 

oswa jou konje, alokasyon, asirans, ak 

lòt avantaj, opsyon ak prim pou aksyon, 

pataj nan benefis, retrèt, ak plis toujou.

5. Èske pwoteksyon an gen defans 

oswa eksepsyon pou anplwayè?

Wi. Lòd Egzekitif la bay kontraktè yo de 

fason pou jistifye oswa defann aksyon 

yo pran ki te kapab konsidere kòm 

diskriminasyon oswa entèdi: defans 

"fonksyon travay esansyèl" la, ak jeneral 

la, oswa defans “règ espas travay" la. 

6. Ki sa “fonksyon travay esansyèl” yo 

ye anba Dekrè Egzekitif la?

Tèm "fonksyon travay esansyèl” la vle 

di devwa yo travay fondamantal nan 

pozisyon travay yon moun genyen. 

Yo kapab konsidere yon fonksyon travay 

ensansyèl si:

• ksè nan kantite lajan yo peye 

bay anplwaye a oswa yo ofri bay 

aplikan, estrikti salè ak etid mache 

ki gen rapò salè ak règleman ki gen 

rapò ak estrikti oswa chanjman 

nan salè anplwaye ki nesesè pou pèfòme 

fonksyon oswa yon lòt travay biznis 

regilyèman yo ayisyen pa woutin; oswa

• Fonksyon an oswa devwa pozisyon 

an gen ladan pwoteje ak mentni 

enfòmasyon prive nan dosye pèsonèl 

anplwaye, ki gen ladan kantite lajan ak 

kalite salè yo peye anplwaye yo, estrikti 

salè, etid mache ki gen rapò ak salè, ak 

règleman ki gen rapò ak estrikti oswa 

chanjman nan salè anplwaye.

KONNEN DWA OU YO

Transparans Nan Salè

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp 200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp

Yo te revize sa a nan dat septanm 2016
7. Kisa defans “fonksyon travay esansyèl”

la ye?

Anba defans "fonksyon travay esansyèl” la, yon

kontraktè ka defann kont yon reklamasyon

diskriminasyon lè yo montre li te aji yon fason

negatif kont yon anplwaye paske anplwaye a

(a) te gen aksè nan enfòmasyon sou

konpansasyon lòt anplwaye oswa aplikan kòm

yon pati nan travay li oswa travay esansyèl ak (b)

te divilge enfòmasyon konpansasyon bay moun ki

pa t ap gen aksè si li pa te bay li.

Sepandan, menm anplwaye ki gen aksè nan 

enfòmasyon konpansasyon kòm yon pati nan 

fonksyon travay esansyèl yo ka diskite, divilge, 

oswa mande enfòmasyon sou konpansasyon nan 

kèk ka. Pa egzanp, yo kapab:

• Diskite oswa divilge salè moun kap aplike oswa

anplwaye k ap reponn yon plent fòmèl oswa

akizasyon; kòm yon pati yon ankèt, pwosedi,

odyans, oswa aksyon, ki gen ladan yon ankèt

anplwayè a ap fè; oswa nan akò ak devwa legal

kontraktè a gen pou bay enfòmasyon.

• Diskite pwòp salè yo ak lòt anplwaye yo.

• Diskite sou diferans nan salè posib ki enplike lòt

anplwaye ak ofisyèl jesyon konpayi kontraktè

a oswa pandan y ap itilize pwosesis plent entèn

kontraktè a.

• Diskite oswa divilge kantite lajan oswa kalite salè

lòt aplikan oswa anplwaye selon enfòmasyon

yo resevwa nan lòt mwayen apa aksè yo te

jwennnan fonksyon esansyèl travay yo.

8. Kisa defans “règ espas travay” la ye?

Anba defans "règ espas travay” la, yon kontraktè

ka defann kont yon reklamasyon diskrminasyon

si li montre li aji yon fason negatif kont yon

anplwaye pou vyolasyon yon règ konpayi a tout

moun sipoze toujou respekte. Règ la pa dwe

entèdi, oswa yo gen tandans entèdi, anplwaye

oswa aplikan diskite oswa divilge konpansasyon

yo oswa pa kolèg travay yo oswa aplikan travay.

Kèk egzanp "règ espas travay" la ka gen ladan règ

sou fason pou itlize konje ak dire poz travay.

9. Èske anplwayè mwen bezwen di m kisa lòt

anplwaye yo touche?

Non. Dekrè Egzekitif 11246 pa mande pou

anplwayè pou li bay anplwaye oswa aplikan travay

enfòmasyon sou salè lòt anplwaye oswa aplikan.

10. Kimoun OFCCP pwoteje?

OFCCP pwoteje dwa anplwaye ak moun k ap mande

travay nan konpayi k ap fè biznis ak Gouvènman

Federal la. Sa a gen ladan anplwaye nan bank,

konpayi enfòmasyon teknoloji , izin kote yo trete

vann, magazen an detay, izin fabrikasyon, konpayi

kontablite, ak konpayi konstriksyon, ak plis

toujou.

Jan Pou Depoze Yon Plent

11. Ki sa mwen ka fè si mwen kwè anplwayè

mwen fè diskriminasyon kont mwen paske

mwen te poze kesyon, diskite, oswa

divilge salè mwen oswa pa lòt anplwaye

oswa aplikan?

Ou ka depoze yon plent avèk OFCCP. Ou pa bezwen

konnen ak sètitid anplwayè ou a se yon kontraktè

federal oswa sou-kontraktè pou pote yon plent.

12. Kijan pou mwen fè pou mwen depoze yon

plent ak OFCCP?

Pou depoze yon plent diskriminasyon, ou kapab:

• Ranpli yon fòm sou sitwèb OFCCP a epi soumèt li

sou entènèt;

• Ranpli yon fòm an pèsòn nan biwo OFCCP a;

oswa

• Poste, imèl, oswa fakse yon fòm ranpli bay biwo

OFCCP rejyonal ki kouvri koet diskriminasyon w

ap akize a te fèt la.

Fòm sa a disponib sou entènèt nan http://www.dol.

gov/ofccp/regs/compliance/pdf/pdfstart.htm

oswa sou papye nan tout biwo OFCCP yo. Pou jwenn 

biwo ki pi pre ou la, vizite lis sou entènèt biwo OFCCP 

yo nan http:// www.dol.gov/ofccp/contacts/

ofnation2.htm.

Ou dwe sonje yo fòm plent ou ranpli a. Si ou pa 

fè sa, OFCCP ap toujou pran plent ou a, men yon 

anketè OFCCP pral mande w siyen fòm nan pandan 

yon entèvyou pou fè swit. Nou dwe depoze plent 

konsènan diskriminasyon paske ou diskite, divilge, 

oswa poze kesyon sou salè yo nan 180 jou apre 

dat diskriminasyon w ap akize a, amwenske yo 

pwolonje delè a pou yon bon koz. Men delè 180 

jou a aplike pou plent k ap akize diskriminasyon 

ki baze sou ras, koulè, relijyon, sèks, oryantasyon 

seksyèl, idantite seksyèl, oswa orijin nasyonal.

13. Èske anplwayè mwen kapab revoke

mwen, mete mwen nan yon pozisyon pi

ba, oswa trete mwen mal paske mwen te

depoze yon plent?

Non. Li ilegal pou anpwlayè ou pran vanjans kont 

ou poutèt ou pote yon plent oubyen patisipe nan 

yon ankèt. Règleman OFCCP yo pwoteje ou kont 

arasman, entimidasyon, menas, presyon, oswa 

vanjans pou revandike dwa ou yo.

14. Èske mwen ka pote yon plent avèk

OFCCP ak Komisyon Opòtinite

Travay Egal-Ego / Equal Employment

Opportunity Commission (EEOC)?

Wi, si ou depoze plent la ak OFCCP ak EEOC ajans

ki apwopriye a ap mennen yon ankèt sou plent

ou a. Nan kèk ka, OFCCP ak EEOC ka deside pou

travay ansanm pou mennen ankèt sou plent ou a.

Jeneralman OFCCP kenbe plent ki fét kont 

kontraktè federal ki akize diskriminasyon yo 

fè kont moun paske yo te diskite, divilge, oswa 

poze kesyons ou salè. Epitou jeneralman OFCCP 

kenbe plent ki fét kont kontraktè federal kote 

sanble yo gen abitit ap diskriminasyon ki afekte 

yon gwoup anplwaye oswa aplikan, ak moun ki 

akize diskriminasyon ki baze sou oryantasyon 

seksyèl oswa idantite seksyèl yon moun, 

andikap, oswa estati veteran pwoteje.

15. Kisa ki pral pase si yo twouve mwen te yon

viktim diskriminasyon nan travay?

Ou ka gen dwa pou jwenn yon reparasyon ki mete ou

nan yon pozisyon ou te dwe ye a si diskriminasyon an

pa janm te pase. Ou ka gen dwa pou ba ou travay la,

ba ou prwomosyon, reba ou travay ou, oswa transfere

ou. Epi tou ou kapab gen dwa pou resevwa lajan ou

te sipoze touche avan, apre, yon ogmantasyon, oswa

yon meanl reparasyon sa yo. Anplis, si OFCCP jwenn

ta twouve kontraktè federal oswa sou kontraktè a te fè

diskriminasyon, OFCCP fè yon jan pou yo entèdi oswa

retire konpayi a pou konsiderasyon pou kontra federal

pi devan oswa fè modifikasyon oswa anile kontra li

genyen kounye a.

Pou plis enfòmasyon:

the u.s. department of labor

Office of Federal Contract Compliance Programs

200 Constitution Avenue, NW

Washington, D.C. 20210

1-800-397-6251

TTY: 1-877-889-5627

www.dol.gov/ofccp

Tanpri note fèy enfòmasyon sa a bay enfòmasyon jeneral. Nou pa te kreye li ak 

entansyon ranplase lwa ki egziste ak règleman konsènan pwogramki dekri nan 

dokiman sa a.